Tolteki

Tolteki ( / prasmīgie) bija Vidusamerikas civilizācija, kas piedzīvoja uzplaukumu starp 8. un 12. gadsimtu. Visticamāk tolteku civilizācijas centrs bija Tulas senpilsēta mūsdienu Meksikas Idalgo štatā, kuru parasti identificē ar Vidusamerikas mītos aprakstīto Tollanu. Acteki uzskatīja toltekus par saviem senčiem, kas izveidojuši "civilizāciju" (toltekaiotl).

Izpētes vēsture

20 gadsimta pirmajā pusē tika uzskatīts, ka acteku un maiju pieminētie "tolteki" bijusi kāda etniski radniecīga indiāņu cilšu grupa no nauatlu valodu grupas, kas m.ē. 8 gadsimtā iebrukusi Vidusamerikā, 9. gadsimtā izveidojot Tolteku valsti, kas ietvērusi mūsdienu Meksikas centrālos un dienvidu rajonus, kā arī mūsdienu Gvatemalas teritoriju, 10. gadsimtā tā iekaroja maiju pilsētvalstis (Čičenicu, Ušmalu, Maijapanu, Kumarkahu, Išimči un citas). 12. gadsimtā toltekus iekarojuši acteki un, 16. gadsimtā, kad Vidusamerikā ieradās konkistadori, ziņas par toltekiem bija saglabājušās tikai acteku um maiju leģendās un hronikās.

20. gadsimta otrajā pusē vēsturnieku vidū aizvien lielāku piekrišanu guva hipotēze, ka leģendās aprakstītie tolteki nav kādas konkrētas civilizācijas, bet gan civilizētības kā tādas apzīmējums, jo šis vārds lietots dažādās, bieži savstarpēji nesaistītās nozīmēs, visbiežāk kā antonīms jēdzienam čičmekaiotl, t.i. "barbari". Vēstures zinātnē šobrīd cenšas izdalīt atsevišķās tolteku kultūras, konstatēt to savstarpējo secību un pārmantojamību.

Piezīme 
Strīdīgos rakstos par indiāņu šamanismu Karloss Kastaneda nosaucis burvjus par "Toltekiem". Pētot mūsdienu Sonoras tuksneša "Jaki" (angliski: Yaqui) indiāņu parašas amerikāņu antropologs piesauca Mezoamerikas mitoloģiskos tēlus savās nodarbībās.

Atsauces

Literatūra 

 Arturs Lielais, Konkistadori. Rīga, Liesma, 1969.
 Вайан Дж. История ацтеков. Москва, 1949
 Гуляев В. Древнейшие цивилизации мезоамерики. Москва, 1972
 Кинжалов Р. Орел, кецаль и крест. Москва, 1991
 Кинжалов Р. В., Искусство древней Америки, Москва, 1962
 Davies, Nigel. The Toltec Heritage: From the Fall of Tula to the Rise of Tenochtitlan, Civilization of the American Indian series, Vol. 153. Norman: University of Oklahoma Press. 1980. . OCLC 5103377
 Miller, Mary; and Karl Taube. The Gods and Symbols of Ancient Mexico and the Maya: An Illustrated Dictionary of Mesoamerican Religion. London: Thames & Hudson. 1993. . OCLC 27667317. 
 Ancient America Rediscovered. As recorded by Mariano Veytia (1720-1778), and compiled by Donald W. Hemingway and W. David Hemingway. 2000. Bonneville Books. 
 Hanns J. Prem: Geschichte Altamerikas. Oldenbourg, München 1989 (2. überarbeitete Auflage 2007). .

Ārējās saites 

 Literatūra par Mezoamerikas vēsturi  
 Aizmirstās civilizācijas 
 Senā Mezoamerika 
 Karlosa Kastanedas u.c. mistiķu grāmatas par „tolteku“ ezotēriku 
 Karloss Kastaņeda "Dona Huana mācības" 
 Karloss Kastaņeda "Atsevišķā realitāte" 

Meksikas vēsture
Mezoamerikas vēsture
Mezoamerikas kultūras
Indiāņi